Author: x
Last saved by: sulik

Návrh

Z á k o n
z ........................................... 2004
o vyplatení jednorazového príspevku poberateľovi dôchodku v roku 2004  a o zmene a doplnení niektorých zákonov

	Národná rada Slovenskej republiky sa uzniesla na tomto zákone:
Čl. I
§ 1
Jednorazový príspevok
	(1) Poberateľovi starobného dôchodku, predčasného starobného dôchodku, invalidného dôchodku, vdovského dôchodku, vdoveckého dôchodku, sirotského dôchodku, dôchodku manželky a sociálneho dôchodku podľa osobitného predpisu,^)  ktorý má nárok na výplatu tohto dôchodku v období od 1. júla 2004 do 31. decembra 2004 a má bydlisko na území Slovenskej republiky, Sociálna poisťovňa vyplatí jednorazový príspevok ako sociálnu dávku v sume 1 000 Sk.

) Zákon č. 461/2003 Z. z. o sociálnom poistení v znení neskorších predpisov.

	(2) Ak poberateľovi dôchodku podľa odseku 1 dôchodok vypláca útvar  sociálneho zabezpečenia Ministerstva vnútra Slovenskej republiky, Ministerstva spravodlivosti Slovenskej republiky, Slovenskej informačnej služby, Národného bezpečnostného úradu, Ministerstva dopravy, pôšt a telekomunikácií Slovenskej republiky, Ministerstva financií Slovenskej republiky a Vojenský úrad sociálneho zabezpečenia (ďalej len „úrad“), vyplatí jednorazový príspevok ako sociálnu dávku v sume 1 000 Sk úrad.
	(3) Poberateľovi výsluhového dôchodku, invalidného výsluhového dôchodku vdovského výsluhového dôchodku, vdoveckého výsluhového dôchodku a sirotského výsluhového dôchodku, ktorý má nárok na výplatu tohto dôchodku ku dňu účinnosti tohto zákona a ktorý má bydlisko na území Slovenskej republiky, úrad vyplatí jednorazový príspevok ako sociálnu dávku v sume 1 000 Sk, ak na tieto dôchodky boli prekvalifikované starobný dôchodok, invalidný dôchodok, čiastočný invalidný dôchodok, vdovský dôchodok, vdovecký dôchodok a sirotský dôchodok priznané podľa všeobecných predpisov o sociálnom zabezpečení, na ktoré vznikol nárok
a)	do 30. apríla 1998 a stali sa dávkami výsluhového zabezpečenia podľa osobitného predpisu,^)

) Zákon č.  114/1998 Z. z. o sociálnom zabezpečení vojakov v znení neskorších predpisov.

b)	do 30. júna 2002 a stali sa dávkami výsluhového zabezpečenia podľa osobitného predpisu.^)

) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov  v znení neskorších predpisov.

	(4) Ak poberateľ dôchodku má v období od 1. júla 2004 do 31. decembra 2004 nárok na výplatu viacerých dôchodkov uvedených v odsekoch 1 až 3, ktoré vypláca Sociálna poisťovňa alebo úrad, a má bydlisko na území Slovenskej republiky, Sociálna poisťovňa a úrad vyplatí takémuto poberateľovi dôchodkov jednorazový príspevok ako sociálnu dávku v sume 1 000 Sk len raz. To platí aj  vtedy, ak tomu istému poberateľovi dôchodku uvedenému v odsekoch 1 až 3 vypláca dôchodok súčasne Sociálna poisťovňa a úrad.
	(5) Jednorazový príspevok sa vyplatí poberateľovi dôchodku uvedenému v odsekoch 1 až 3 v deň splatnosti dôchodku splatného v mesiaci júl 2004, ak dôchodok bol priznaný pred 1. júlom 2004.
	(6) Jednorazový príspevok sa vyplatí poberateľovi dôchodku uvedenému v odseku 1   v deň prvej splátky dôchodku splatného  po jeho priznaní alebo uvoľnení jeho výplaty, ak dôchodok bol priznaný alebo jeho výplata bola uvoľnená v období od 1. júla 2004 do        31. decembra 2004.
	(7) Jednorazový príspevok sa nevyplatí poberateľovi vdovského dôchodku, vdoveckého dôchodku alebo sirotského dôchodku uvedeného v odsekoch 1 až 3, ak bol vymeraný zo starobného dôchodku, predčasného starobného dôchodku alebo invalidného dôchodku, ktorého poberateľovi sa vyplatil jednorazový príspevok. To platí aj vtedy, ak poberateľovi vdovského výsluhového dôchodku, vdoveckého výsluhového dôchodku a sirotského výsluhového dôchodku bol tento dôchodok vymeraný z výsluhového dôchodku alebo z invalidného výsluhového dôchodku.
	(8) Na poukázanie jednorazového príspevku sa vzťahuje osobitný predpis.^)

) § 117 a 275  zákona č. 461/2003 Z. z. 
   § 100 zákona č. 328/2002 Z. z.

	(9) Jednorazový príspevok sa nezlučuje s dôchodkom.

§ 2
Úhrada nákladov na jednorazový príspevok
	(1) Náklady na jednorazový príspevok vyplatený Sociálnou poisťovňou poberateľovi starobného dôchodku, predčasného starobného dôchodku a poberateľovi vdovského dôchodku, vdoveckého dôchodku a sirotského dôchodku priznaných po poberateľovi  starobného dôchodku, predčasného starobného dôchodku a po poistencovi, ktorý ku dňu smrti splnil podmienky nároku na starobný  dôchodok sa uhrádzajú zo základného fondu starobného poistenia Sociálnej poisťovne.
	(2) Náklady na jednorazový príspevok vyplatený Sociálnou poisťovňou poberateľovi invalidného dôchodku a poberateľovi vdovského dôchodku, vdoveckého dôchodku a sirotského dôchodku priznaných po poberateľovi invalidného dôchodku, po poistencovi, ktorý ku dňu smrti získal počet rokov dôchodkového poistenia na vznik nároku na invalidný dôchodok a po poistencovi, ktorý zomrel v dôsledku pracovného úrazu alebo choroby z povolania sa uhrádzajú zo základného fondu invalidného poistenia Sociálnej poisťovne.
	(3) Finančné prostriedky na úhradu nákladov na jednorazový príspevok vyplatený Sociálnou poisťovňou poberateľovi sociálneho dôchodku a poberateľke dôchodku manželky poskytne štát na osobitný účet Sociálnej poisťovne.
	(4) Finančné prostriedky na úhradu nákladov na jednorazový príspevok uvedený v odseku 3 sa poskytnú prostredníctvom rozpočtových výdavkov kapitoly štátneho rozpočtu Ministerstva práce, sociálnych vecí a rodiny Slovenskej republiky.
	(5) Finančné prostriedky na úhradu nákladov na jednorazový príspevok vyplatený úradom poberateľovi dôchodku uvedenému v § 1 ods. 2 a 3  poskytne štát na osobitný účet úradu.
	(6) Finančné prostriedky na úhradu nákladov na jednorazový príspevok uvedený v odseku 5 sa poskytnú prostredníctvom rozpočtových výdavkov kapitoly štátneho rozpočtu  Ministerstva vnútra Slovenskej republiky, Ministerstva spravodlivosti Slovenskej republiky, Slovenskej informačnej služby, Národného bezpečnostného úradu, Ministerstva dopravy, pôšt a telekomunikácií Slovenskej republiky, Ministerstva financií Slovenskej republiky a Ministerstva obrany Slovenskej republiky.

Čl. II
	Zákon č. 601/2003 Z. z. o životnom minime a o zmene a doplnení niektorých zákonov sa dopĺňa takto:
V § 4 sa odsek 3 dopĺňa písmenom f), ktoré znie:
„f) jednorazový príspevok podľa osobitného predpisu.^12)“.
Poznámka pod čiarou k odkazu 12 znie:
„12) Zákon č. .../2004 Z. z. o vyplatení  jednorazového príspevku poberateľovi dôchodku v roku 2004 a o zmene a doplnení niektorých zákonov.“.

Čl. III
	Zákon č. 280/2002 Z. z. o rodičovskom príspevku v znení zákona č. 643/2002 Z. z., zákona č. 453/2003 Z. z. a zákona č. 601/2003 Z. z. sa mení a dopĺňa takto:
V § 12 ods. 4 sa slová  „k 1. septembru 2004“ nahrádzajú slovami „k 1. júlu 2004“ a pripája sa táto veta: „Ustanovenie § 4 ods. 5 sa k 1. septembru 2004 neuplatní.“.

Čl. IV
Účinnosť
	Tento zákon nadobúda účinnosť 1. júla 2004 okrem Čl. III, ktorý nadobúda účinnosť dňom vyhlásenia.